แฟรงก์ แลมพาร์ด
ในฟุตบอลชิงแชมป์แห่งชาติยุโรป หรือยูโร 2004 ที่โปรตุเกสปีนี้เขามีชื่อเป็นตัวจริง ในฐานะนักเตะคนสำคัญของทีม เขาลงเล่นนัดแรกพบฝรั่งเศส และอังกฤษชนะไป 2-1 โดยแลมพาร์ด ทำได้ 1 ประตู ซึ่งนัดต่อมาพบ สวิตเซอร์แลนด์ เขาก็พาทีมชนะไป 3-0 โดยต่อมาพบกับ โครเอเชีย และแลมพาร์ดก็ยิงอีก 1 ประตูในชัยชนะ 4-2 แต่แล้วอังกฤษก็ต้องตกรอบต่อมาด้วยฝีมือเจ้าภาพ ในการดวลจุดโทษ
แอดัม ลัลลานา
ในวันที่ 12 พฤษภาคม ค.ศ. 2014 ทีมชาติอังกฤษได้เรียกตัวลัลลานาติดรายชื่อ 23 คน ชุดลุยศึกฟุตบอลโลก 2014 ที่บราซิล โดยอังกฤษได้อยู่กลุ่มดี ร่วมกับอุรุกวัย, คอสตาริกา และอิตาลี ในวันที่ 14 มิถุนายน ค.ศ. 2014 ลัลลานาได้ลงสนามในฟุตบอลโลก กลุ่มดี นัดแรก โดยลงสนามเป็นตัวสำรองในช่วง 10 นาทีสุดท้ายแทนแดเนียล สเตอร์ริดจ์ ในนัดที่แพ้ให้กับอิตาลี 1-2 สุดท้ายอังกฤษก็ต้องตกรอบแรก โดยได้อันดับสุดท้ายของกลุ่มดี เสมอ 1 แพ้ 2 (แพ้อิตาลี 1-2, แพ้อุรุกวัย 1-2 และเสมอคอสตาริกา 0-0) ทำให้ทีมชาติอังกฤษต้องจบเส้นทางฟุตบอลโลกที่บราซิลเพียงรอบแรกเท่านั้น และเป็นครั้งแรกในรอบ 56 ปีที่อังกฤษตกรอบแรกฟุตบอลโลก